Longerak

Longerak er en bygd på østsiden av Byglandsfjorden, sør i Bygland kommune. Den ligger ved riksvei 9 mellom bygdene Grendi og Lauvdal. Longerak (g.nr. 54) er en egen grunnkrets i kommunen, og i 2012 var 42 personer bosatt her.Befolkningstall fra 1999–2012 på Statistisk sentralbyrås nettsider Longerak har et areal på 23,61 km² (5,55km² ferskvann og 18,06km² landareal).Tall fra 2010 på Statisisk sentralbyrås nettsider. Gå via «Velg via søk» og søk på Longerak.

Den gamle grendeskolen ligger ved gården Innistog, og videre ligger tre av Byglands overnattingsmuligheter her (Longerak Hyttesenter og Camping, Søbø Camping og Longerakhyttene). På østsiden av riksvei 9 ligger Langerak kraftverk som ble bygget av Staten for å forsyne Landeskogen tuberkulosesanatorium med elektrisitet, dette ble satt i drift i 1916.Eventyrslottet som brakte strøm til Longerak, Avtrykk.no, 25.04.2018 Bygden har eget grendehus som driftes på dugnad.

Fra 1. juli 1898 til 31. oktober 1967 var det poståpneri på Innistog, og senere ble også telefonsentralen lagt dit. 1. juli 1925 skiftet poststedet navn fra Langerak til Longerak. Mens dampskip var en del av den offentlige transporten mellom Byglandsfjord og Ose, var Innistog et av fergestedene. I 2012 var postnummeret 4741 Byglandsfjord. Torgeir Olavson Langerak var den første poståpneren, mens Ingebjørg Langerak var telefonbestyrerinne fra 1. oktober 1921.Langerak poståpneri på Postmuseets nettsider 

På gården Monen lå Setesdals Landbruks- og Husmorskule.

Historikk
Longerak («Longerack») nevnes første gang i et diplom fra 1563, men gården Longerak er eldre. I diplomen bekrefter Roer Rolleuson og Biørn Aadson, lagrettemenn fra Evje sogn i Råbyggelaget, at Theu (Thof?) Østenssøn solgte en del av gården Longerack i Ordall (Årdal) til Jørund Svenungssøn under et ting på «Ardals kiercky gar» (kirkegården ved Årdal kirke). Gården hadde Østenssøns kone arvet etter foreldrene sine, og salgsprisen var «1 Mark Guld».

Ifølge Reidar BollingBolling, Reidar: Gards- og ættesoge Bygland, utg. 1952, s. 352 ff er trolig Innistog det eldste bruket på Longerak, og det er usikkert akkurat når det ble delt i mindre enheter.

Referanser

Kategori:Bosetninger i Bygland
Kategori:Setesdal